KOMISSION TÄYTÄNTÖÖNPANOASETUS (EU) 2023/217,

annettu 1 päivänä helmikuuta 2023,

asetuksen (EU) N:o 965/2012 oikaisemisesta siltä osin kuin on kyse eräistä epäjohdonmukaisuuksista täytäntöönpanoasetuksella (EU) 2019/1387 sekä asetuksilla (EU) 2021/1296 ja (EU) 2021/2237 käyttöön otetuissa vaatimuksissa

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 31 artiklan,

sekä katsoo seuraavaa:

(1) Komission täytäntöönpanoasetuksella (EU) 2021/2237 (2) muutettiin komission asetuksen (EU) N:o 965/2012 (3) liitteessä III (osa ORO) olevaa ORO.FC.146 kohtaa. ORO.FC.146 kohdan f alakohdan 2 alakohdassa oleva viittaus ORO.FC.005 kohdan b alakohdan 2 alakohtaan on korvattava viittauksella ORO.FC.005 kohdan b alakohdan 1 alakohtaan, joka on lentotoiminnan kannalta merkityksellinen kohta.

(2) Kun asetuksen (EU) N:o 965/2012 liitteessä IV (osa CAT) olevaa CAT.POL.A.230 ja CAT.POL.A.235 kohtaa muutettiin komission täytäntöönpanoasetuksella (EU) 2019/1387 (4), niihin sisällytettiin virhe, joka koskee lennon valmistelua. CAT.POL.A.230 kohdan e alakohdan ja CAT.POL.A.235 kohdan e alakohdan vaatimuksia olisi sovellettava kumulatiivisesti eikä vaihtoehtoisesti.

(3) Komission täytäntöönpanoasetuksella (EU) 2021/1296 (5) muutettiin asetuksen (EU) N:o 965/2012 liitteessä IV (osa CAT) olevaa CAT.OP.MPA.150 kohtaa. Näissä muutoksissa on tahattomasti jäänyt ottamatta huomioon tästä seuraavat mainitun liitteen CAT.POL.A.215 ja CAT.POL.A.415 kohdan muutokset. Tämän vuoksi asiaa koskeva lainsäädäntöviittaus on virheellinen, ja tämä virhe olisi oikaistava.

(4) Täytäntöönpanoasetuksella (EU) 2021/1296 muutettiin myös asetuksen (EU) N:o 965/2012 liitteessä VIII (osa SPO) olevaa SPO.POL.110 kohtaa korvaamalla mainitun kohdan a, b ja c alakohta. Muutoksella kuitenkin poistettiin myös entiset d ja e alakohta, mikä ei ollut tarkoitus. Sen vuoksi SPO.POL.110 kohdan entiset d ja e alakohta olisi otettava uudelleen käyttöön asetuksen (EU) 2021/1296 soveltamispäivästä eli 30 päivästä lokakuuta 2022 alkaen.

(5) Sen vuoksi asetus (EU) N:o 965/2012 olisi oikaistava.

(6) Tässä asetuksessa säädetyt vaatimukset ovat yhteisten siviili-ilmailun turvallisuussääntöjen soveltamista käsittelevän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Oikaistaan asetuksen (EU) N:o 965/2012 liite III (osa ORO), liite IV (osa CAT) ja liite VIII (osa SPO) tämän asetuksen liitteen mukaisesti.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Liitteessä olevaa 3 kohtaa sovelletaan 30 päivästä lokakuuta 2022.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä helmikuuta 2023. Komission puolesta Puheenjohtaja Ursula VON DER LEYEN

(1) EUVL L 212, 22.8.2018, s. 1.

(2) Komission täytäntöönpanoasetus (EU) 2021/2237, annettu 15 päivänä joulukuuta 2021, asetuksen (EU) N:o 965/2012 muuttamisesta jokasään lentotoimintaa sekä ohjaamomiehistön koulutusta ja tarkastuslentoja koskevien vaatimusten osalta (EUVL L 450, 16.12.2021, s. 21).

(3) Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1).

(4) Komission täytäntöönpanoasetus (EU) 2019/1387, annettu 1 päivänä elokuuta 2019, komission asetuksen (EU) N:o 965/2012 muuttamisesta siltä osin kuin on kyse lentokoneen laskusuoritusarvolaskelmia koskevista vaatimuksista ja standardeista kiitotien pinnan olosuhteiden arvioimiseksi, tiettyjä ilma-alusten turvallisuusvarusteita ja -vaatimuksia koskevasta päivityksestä sekä lentotoiminnasta ilman pitkän matkan lentojen hyväksyntää (EUVL L 229, 5.9.2019, s. 1).

(5) Komission täytäntöönpanoasetus (EU) 2021/1296, annettu 4 päivänä elokuuta 2021, asetuksen (EU) N:o 965/2012 muuttamisesta ja oikaisemisesta polttoaine-/energiasuunnittelua ja polttoaineen/energian kulutuksen hallintaa koskevien vaatimusten sekä tukiohjelmia, ohjaamomiehistön psykologista arviointia ja psykoaktiivisten aineiden testausta koskevien vaatimusten osalta (EUVL L 282, 5.8.2021, s. 5).